# data[].attributes.body
Kalevassa julkaistuja jatkonovelleja!

Sanomalehti Kalevan sivuilla on julkaistu vuosittain yksi jonkun kirjailijan tekemä jatkonovelli Luetko sinä? -kampanjan tiimoilta. Novellit löytyvät Kalevan Opettajalle-otsikon alta fiidiä selaamalla. Linkissä on yhdestä novellista yksi osa esimerkiksi.

# data[].attributes.attachment_link.readable_text
Luetko sinä? -kampanjan kolmiosainen novelli oppilaille. Vuoden 2016 kampanjanovellin on kirjoittanut Finlandia Junior -voittaja Nadja Sumanen.

En ollut koiraihmisiä. En ymmärtänyt, miksi joku rämpi remmin perässä haisevaa kakkapussia roikottaen. Miksi joku vaappui vapaaehtoisesti kolme kertaa päivässä korttelin ympäri pysähdellen jokaisen lumeen kustun läikän kohdalla? Olin enemmän... viihde- ja elektroniikkaihmisiä.

Vanhemmistani valitettavasti ei voinut sanoa samaa. He syytivät rahansa liikuntakeskusten jäsenmaksuihin, skandinaaviseen designiin ja luomuviineihin mutta eivät asioihin, joita minä arvostin. He eivät omien sanojensa mukaan "uhranneet palkkaansa statussymboleina toimiviin kulutushyödykkeisiin, joiden käyttöikä oli hintaan nähden liian lyhyt". Arvomme olivat siis kovin erilaiset. Niinpä jouduin itse säästämään rahat asioihin joita halusin.

Kun naapurinrouva koputti eräänä päivänä olkaani postilaatikolla ja tiedusteli, tunsinko ketään koiran ulkoilutuksesta kiinnostunutta, en suoraan sanoen syttynyt. Rouva kuvaili korttelin päässä asuvaa pariskuntaa, joka oli hankkinut koiranpennun mutta ei kyennyt ulkoiluttamaan sitä. Pitäisi siis keksiä henkilö, joka kuljettaisi koiraa kerran päivässä, kolmen euron korvauksesta.

Silloin kiinnostukseni heräsi. Laskin nopeasti, että neljän kuukauden ulkoilutus kartuttaisi säästöistäni puuttuvan summan. Sillä rahalla lunastaisin itselleni puhelimen, joka oli enemmän kuin puhelin. Helmikuusta toukokuun loppuun. Ei se kai niin sietämätöntä olisi.

Niin minusta tuli koiranulkoiluttaja, puhtaasti taloudellisista syistä. Heti seuraavana päivänä koulusta tultuani, kieräytin repun selästäni eteisen lattialle, talsin muutaman sadan metrin matkan Sauli ja Irmeli Purolan omakotitalolle, avasin portin ja rimpautin ovikelloa.

Eteisestä päätellen Sauli oli ollut aikanaan menestyksekäs metsämies. Seinältä tuijottivat kuoleman kangistama peuranpää sekä oksalle ikuisiksi ajoiksi lehahtanut ukkometso. Metallisen kaapin oveen oli teipattu paperinpala, jossa luki: METSÄSTYSASEET. Sauli itse oli iän kumaraan tuuppaama ukko, joka hamusi hitaasti eteisen hyllystä koiran hihnan ja työnsi sen tottumattomaan käteeni.

"Kiitos kun tulit. Siellä on niin jäiset kadut, että me ei Irmelin kanssa pysytä pystyssä, vaikkei olisi koiraakaan kiskomassa. Kolmen vartinkin lenkki kyllä riittää."

"Joo. Mikä sen nimi on? kysyin vilkuillen pentua, joka pompittuaan hetken jalkaani vasten oli siirtynyt jyrsimään Saulin aamutossua, mitä hän ei lainkaan huomannut."

"Pax, äksällä", Sauli vastasi.

"Pax, toistin nyökytellen arvostavasti, vaikka nimi oli minusta outo, eikä siitä tullut mitään järkevää mieleen. Vai oliko kaupoissa myynnissä jokin Pax-merkkinen, kurttuväen kurkkupastilli?

Jos olin kuvitellut, että koira kulkisi kiltisti ja nostelisi jalkaansa tasaisin välein postilaatikoilla, niin erehdyin. Pax tökkäsi kuononsa maahan ja antoi estoitta hajujen viedä. Se säntäili siksakkia tien laidasta laitaan, syöksähteli pensasaitojen alle varpusten toivossa ja mehevät lemut löydettyään möyri hangessa kiskoen lumen alta esiin nenäliinoja, banaaninkuoria ja hampurilaispapereita. Sain vähän väliä pysähdellä kaivamaan koiran kurkusta purukumeja, joihin pennut kuulemma herkästi tukehtuvat. Ja purukumeja, niitä tuntui olevan kaikkialla.

Lisäksi Pax sähläsi toistuvasti itsensä solmuun talutusremminsä kanssa. Kun yritin kiskoa hihnaa sen jalkojen välistä, se luuli minun leikkivän, iski hampaansa hanskaani eikä päästänyt irti, vaikka kuinka komensin. Sanat "istu", "paikka" ja "ei hypi" eivät toimineet. Ehkä Pax oli tavallista yksinkertaisempi elikko, tai sitten se oli kasvatusta vaille jäänyt villi. Yhtä kaikki, olin alkuun aivan näännyksissä palauttaessani Paxin Puroloille. Tunsin tehneeni työtä koko rahan edestä, jopa enemmän.
Novellin osat julkaistaan Kaleva.fi:ssä 29.8., 31.8. sekä 2.9.

# data[].attributes.attachment_link.description
Luetko sinä? -kampanjan kolmiosainen novelli oppilaille. Vuoden 2016 kampanjanovellin on kirjoittanut Finlandia Junior -voittaja Nadja Sumanen. En ollut koiraihmisiä. En ymmärtänyt, miksi joku rämpi remmin perässä haisevaa kakkapussia roikottaen. Miksi joku vaappui vapaaehtoisesti kolme kertaa päivässä korttelin ympäri pysähdellen jokaisen lumeen kustun läikän kohdalla? Olin enemmän... viihde- ja elektroniikkaihmisiä.

# data[].attributes.body
Vinkkinä: Oppikirjassa olevat tekstit ovat kuunneltavissa, vaikka ei olisi ostanut digikirjaa (Arttu-sovellus, SanomaPro). Voi kuunnella novellin / lukuläksyn - ehkä musiikin sijaan - vaikka treenatessaan.

# data[].attributes.body
Viikon jokaisena päivänä, jokaisella tunnilla luettiin 10 minuuttia kirjaa. Samalla kirjoitettiin lukupäiväkirjaa, jonka tarkoituksena oli tiivistää kirjan juonta ja lisäksi arvioida millaisia ajatuksia kirjan tapahtumat ovat herättäneet ja millä tavalla luettu tuo lisätietoa aiemmin valittuun tutkimuskysymykseen.

# data[].attributes.body
Äänikirjoja kannattaa hyödyntää!

# data[].attributes.body
Veljeni Jan -novellin lisäksi Tapani Baggen sivustolta löytyy tämä raapale, josta saisi aikaan vaikka luovan kirjoittamisen pohjan.

# data[].attributes.body
Lukion viitoskurssilla olen käyttänyt Parnasson artikkeleita keskustelun pohjana. Klassikoiden merkitykseen ja kirjailijan tehtävään on hyviä tekstejä Parnassossa 6-7 vuonna 2017 ja 2018.  Ne eivät ole liian vaikeita. Haahtelan tekstiin kirjailijan tehtävästä tein ennakkotehtävät: miksi kirjailija ajattelee näin ja näin? Sen jälkeen olivat motivoituneita lukemaan, mitä Haahtela kirjoittaa.

# data[].attributes.body
https://jukkaahola.fi/novelli-rullaverhosilmaluomet/

# data[].attributes.body
Työmiehen vaimo -prosessidraama
https://www.slideshare.net/mobile/iloa_kaikkialla/elmyksellist-kirjallisuudenopetusta-41646430

# data[].attributes.body
Agnes selkoversiona

# data[].attributes.body
* lukutapojen vertailu, kysely, oppilaiden omaa reflektiota
* kaunokirjallisuuden lisäksi tietokirjallisuutta

# data[].attributes.body
Lukukokemuksia voi ja pitää kartoittaa ja käydä läpi yhdessä!

# data[].attributes.body
Ilmaisista materiaaleista iloa
Ylen luetut materiaalit ja kuunnelmat
Teemapäivät/-vuodet > Minna Canth
Kirjaston Ellips